# Dora Ruždjak Podolski

### Izvor: Wikipedija

Dora Ruždjak Podolski (Zagreb, 1971.), kazališna redateljica

Završila je Školu za ritmiku i ples te klasičnu gimnaziju u Zagrebu. Studirala je latinski i grčki jezik na Filozofskom fakultetu u Zagrebu, a 1997. diplomirala kazališnu režiju i radiofoniju na Akademiji dramske umjetnosti u Zagrebu.

Do sada je režirala 35 naslova, a među najdraža ostvarenja ubraja: Madama Butterfly (G. Puccini), Traviata (G. Verdi), Tragedija mozgova (J.P.Kamov), Lijepa Helena (J.Offenbach), Ježeva kućica (B. Ćopić), Chicago (Kander - Fosse - Ebb), Aida (Tim Rice - Elton John), Priča o vojaku (Stravinsky - Ramuz), Bastien i Bastienne (W.A.Mozart). Režirala je u Hrvatskom narodnom kazalištu u Zagrebu i Osijeku, na Dubrovačkim ljetnim igrama, u Gradskom kazalištu "Komedija" i brojnim drugima diljem Hrvatske. Režirala je i dodjele Novinarske rock-nagrade "Crni mačak" (2000.) Hrvatske diskografske nagrade Porin (1999. i 2003.), Nagrade hrvatskog glumišta (2004.), te Svečano otvaranje Dubrovačkih ljetnih igara (2005.)

Zajedno s redateljicom Frankom Perković osnovala je Kazališnu udrugu frustriranih redatelja (KUFER). Autorica je i zbirke pjesama "Šetač", za koju je nagrađena Nagradom "Goran" za mlade pjesnike. Dobitnica je Nagrade hrvatskog glumišta za režiju mjuzikla "Chicago".

## [uredi] Vanjske poveznice

- Dora Ruždjak Podolski (Hrvatsko narodno kazalište u Zagrebu)

Dobavljeno iz "http://hr.wikipedia.org../../../d/o/r/Dora_Ru%C5%BEdjak_Podolski_74ad.html"

Kategorija: Hrvatski kazališni redatelji

##### Views

- Članak
- Razgovor
- Trenutna inačica

##### Traži